Type 72 (motorvognsett)

**Type 72** er et elektrisk motorvognstog bestående av fire vogner. 

I Norge er togtypen er per 2016 i bruk på lokalstrekningene Stavanger-Nærbø-Egersund og L1 Spikkestad-Asker-Lillestrøm. Per 10. desember 2023 blir noen togsett lånt bort til L2 Stabekk-Kolbotn-Ski. Togtypen ble satt i drift i løpet av 2002. 

## Utforming
De 36 togsettene ble designet av Pininfarina og bygget av italienske AnsaldoBreda. Sammenlignet med den eldre type 69 har type 72 større vinduer og elektronisk informasjonssystem. Togene var de første i Norge med lavgulv. De har 301 seter, 5 klappseter og ståplasser til 329 personer.

Type 72 kjøres i togsett med 4 vogner. Disse vognene har også førerhus som gjør at togsettene slipper å snu ved endestasjoner. Hvert togsett har omtrent like mange sitteplasser i hver kjøreretning. Opptil tre togsett kan multippelkobles, men plattformene ved norske stasjoner er for korte for flere enn to sett.

## Midtlivsoppgradering av type 72
Norske tog hadde inngått en avtalte med Alstom om midtlivsoppgradering av de italienske type 72-togene, som nærmer seg 20 år gamle. På grunn av stor forsinkelse i prosjektet har Norske Tog hevet kontrakten. Norske tog skal nå ta hånd om togene på egen hånd. Prosjektets hovedmål var å midtlivsoppgradere 36 togsett av type 72, som opererer som lokaltog i Oslo området og på Jærbanen. 12 av togsettene går på Jærbanen for GoAhead og 24 går på L1 Lillestrøm-Spikkestad for Vy.

Det første midtlivsoppgraderte togsettet av type 72 kom til Norge 15. desember 2024.

De nye togene har store endringer. Innvendig er det nye gulv, veggpaneler, dører og setetrekk. I tillegg får hvert sete USB-lading og det er nye skjermer for passasjerinformasjon. utvendig blir Togene lakkert i Norske tog farger og lysene blir byttet ut med LED.

Under ser du en total oversikt over hva som gjøres i midtlivsoppgraderingen:

*Toget blir inspisert og evt. skader vurderes utbedret
*Nye dører (fra luftstyrte dører til elektriske dører)
*Nytt gulvbelegg
*Nytt takpanel og nye LED taklys
*Nytt ventilasjonsgitter under vinduene
*Generell rengjøring og oppgradering av alt interiør som veggpanel, holdestenger, toalett
*Nye setetrekk på alle seter
*Ny førerstol og konduktørstol
*Inngangstrinnene får en overhaling
*Nytt passasjerinformasjonssystem (skjermer og høyttaleranlegg)
*USB ladeuttak på hver stolrad + førerbord
*Frontlysene får LED
*Toget blir lakkert på utsiden i Norske tog farger
*Toalettet får bedre vannfilter (fortsatt ikke drikkevann)
*Speilkamera i førerrom (i stedet for speil)
*Toget kan sende informasjon og feilmeldinger til landside
*Alle tog får passasjertelling
*Toget får ny beskyttelse mot klatring mellom vognene
*Overhaling av konvertere

Etter planen skal de 24 togsettene på L1 som skal oppgraderes være satt i trafikk innen 2028, men det første skal være i drift til sommeren. Prosjektet har en verdi på rundt 700 millioner.

## Historikk
De første togsettene ble bestilt i 1999 og ble levert i 2002. De fire første togsettene kom i drift på Jærbanen i november 2002. Togtypen hadde noen barnesykdommer, men har vist seg betydelig mer vellykket enn f.eks. trikketypen SL-95 fra samme leverandør – bl.a. ved at de er mer driftssikre og forholdsvis støysvake. Da NSB etter hvert fikk behov for flere tog, vedtok styret i 2008 heller å satse på Stadler FLIRT.

27. mars 2006 ble det siste Type 72-settet levert til NSB.

## Referanser


## Eksterne lenker
* 
* Type 72  – NJK Materielldatabasen
* Type 72 – Jernbane.net